Translated from Afrikaans: Die Transvaler kom met 'n roeping – hy kom om 'n volk te dien deur die geluid van troue en verhewe nasionalisme te laat weerklink waar sy stem ook reik. Uit hierdie roeping sal sy besieling spruit, dié strewe sal sy karakter bepaal.
Translated from Afrikaans: Daar is twee maniere om 'n republiek te verkry, naamlik deur middel van 'n verkiesing of deur 'n volkstemming. Voormalige leiers van die Nasionale Party het belowe dat die republiekwording van die Unie op die beslissing van die breë volkswil sal berus. Derhalwe sal dit dan nou ook so geskied. Die koppe van die blanke kiesers wat stem, sal getel word. Die regering het die konstitusionele reg om die kwessie van 'n republiek met 'n meerderheid van stemme in die Parlement te laat beslis – net soos die Verenigde Party die Unie in 'n oorlog gedompel het. Die Nasionale Party het egter vrywillig van hierdie reg afgesien en die toets sal op die breë volkswil gelê word. Die Nasionale Party sal egter nie gaan lê as hulle die toets sou verloor nie. Hulle sal nie ophou met veg voordat Suid-Afrika sy eie republiek het nie.
First part translated from Afrikaans: Geagte vriend(in), Die tyd is nou naby dat ons almal by die volksstemming moet help beslis wat in die onmiddellike toekoms van ons land en volk moet word. In 'n Republiek sal ons saam ons aandag voluit kan gee aan wat so lewensbelangrik is. Dit is om 'n veilige toekoms te skep vir die blankes, gepaard met regverdigheid ook teenoor die nie-blankes. Verder is nodig die uitbou van voorspoed vir almal.
Translated from Afrikaans: Vir die wat gehuiwer het om hierdie bladsy in die geskiedenis om te slaan, sal dit moeiliker wees as vir diegene wat dit gretig gedoen het. … Ek het ook geen illusies omtrent die moeilikhede wat voorlê nie. Die hemel sal nie skielik vir ons op die aarde neerdaal of met betrekking tot ons persoonlike verhoudings, of tot die oplossing van ons rasseprobleme, of tot die ontwikkeling op ekonomiese gebied nie. Maar ek is daarvan oortuig dat 'n grootse toekoms wag. … Daar sal 'n uitdaging wees in byna elke taak wat ons onderneem, elke vraagstuk waarvoor ons te staan kom.
Translated from Afrikaans: In die lig van die menings wat namens die ander lederegerings insake die rassebeleid van die Unieregering uitgespreek is, en die aanduidings van hul toekomsplanne teenoor die rassebeleid van die Unieregering, is besluit om Suid-Afrika se aansoek om lid van die Statebond te bly wanneer die land op 31 Mei 'n Republiek word terug te trek. ...hierdie betreurenswaardige stap dui die begin van die disintegrasie van die Statebond aan.
Translated from Afrikaans: Nou gaan ons vorentoe. Ons staan op ons eie twee bene. Laat ons die toekoms tegemoet gaan vol hoop, vol vertroue en vol ywer … Wat in Londen gebeur het is nie 'n nederlaag nie maar 'n oorwinning. Daar is verwag dat die ander lede van die Statebond 'n peil van volwasenheid sou ereik het wat hulle in staat sou stel om binne die Statebond met Suid-Afrika saam te werk, veral in die stryd teen Kommunisme, terwyl hulle nog buite die Statebond hul verskille kan hê. Sommige van die Statebondslande was egter te jonk, te nuut en te klein. … Daar het iets groots gebeur. 'n Vreedsame Suid-Afrika het tot stand gekom met gevare en moontlike nadele van hom afgewend. Suid-Afrika gaan sterker uit hierdie uur as ooit tevore. Suid-Afrika het getriomfeer … ons het ons vrygemaak van die juk van die Afro-Asiatiese lande wat die Statebond inneem, want ons is nie gewillig dat hulle aan ons dikteer nie. Die huidige Statebond is een waarin ons nie meer tuis voel nie.
Translated from Afrikaans: Daar bestaan geen getuienis om die bewerings te staaf dat daar 'n bedreiging vir wêreldvrede en -veiligheid in Suidwes is nie.
Translated from Afrikaans: Waar hierdie uitspraak vir ons as 'n nasie klaarblyklike stof tot dankbaarheid bied, en deur baie as 'n antwoord op hul gebede aanvaar sal word, sal Suid-Afrikaners dit nie beskou as 'n aanleiding om oor teenstanders te kraai nie. Eerder wil ons daarin 'n aansporing sien om ons opnuut toe te wy aan die voogdyskap wat ons aanvaar het teenoor die minder ontwikkelde volkere van Suid- en Suidwes-Afrika.
Translated from Afrikaans: Ek wil nie 'n huigelaar wees nie: die feit dat Dr Verwoerd nie meer die Eerste Minister van Suid-Afrika is nie, is die beste ding wat met ons land kon gebeur het.